โปรดเกล้าฯ แต่งตั้ง ณัฐจักร-สุชาติ นั่งกรรมการ ป.ป.ช.คนใหม่
ราชกิจจาฯ เผยแพร่ประกาศโปรดเกล้าฯแต่งตั้ง ณัฐจักร ปัทมสิงห์-สุชาติ ตระกูลเกษมสุข เป็นกรรมการ ป.ป.ช.คนใหม่เมื่อวันที่16ก.ค.63 ราชกิจจานุเบกษา เผยแพร่ประกาศแต่งตั้งกรรมการป้องกันและปราบปรามการทุจริตแห่งชาติ โดยระบุว่า พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อม ให้ประกาศว่าตามที่ได้มีพระบรมราชโองการโปรดเกล้าโปรดกระหม่อมแต่งตั้ง นายปรีชา เลิศกมลมาศ และ นายสุรศักดิ์ คีรีวิเชียร เป็นกรรมการป้องกันและปราบปรามการทุจริตแห่งชาติ (ป.ป.ช.) ตามประกาศลงวันที่29ก.ย.2553และวันที่30ธ.ค.2558ตามลำดับนั้น บัดนี้ นายปรีชา เลิศกมลมาศ และ นายสุรศักดิ์ คีรีวิเชียร ได้พ้นจากตำแหน่งด้วยเหตุมีอายุครบ70ปี และวุฒิสภาได้ให้ความเห็นชอบผู้มีคุณสมบัติและไม่มีลักษณะต้องห้าม เพื่อแต่งตั้งให้ดำรงตำแหน่งกรรมการป้องกันและปราบปรามการทุจริตแห่งชาติ แทนตำแหน่งที่ว่างแล้วอาศัยอำนาจตามความในมาตรา232ของรัฐธรรมนูญ ประกอบมาตรา9และมาตรา14แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.2561จึงทรงพระกรุณาโปรดเกล้าโปรดกระหม่อมแต่งตั้ง ดังนี้1.นายณัฐจักร ปัทมสิงห์ ณ อยุธยา เป็นกรรมการป้องกันและปราบปรามการทุจริตแห่งชาติ 2.นายสุชาติ ตระกูลเกษมสุข เป็นกรรมการป้องกันและปราบปรามการทุจริตแห่งชาติ ทั้งนี้ ตั้งแต่บัดนี้เป็นต้นไปประกาศ ณ วันที่ 10 ก.ค.2563 เป็นปีที่ 5 ในรัชกาลปัจจุบันผู้รับสนองพระบรมราชโองการพรเพชร วิชิตชลชัยประธานวุฒิสภาดูรายละเอียดได้ที่นี่
ราชกิจจาฯ เผยแพร่ประกาศโปรดเกล้าฯแต่งตั้ง ณัฐจักร ปัทมสิงห์-สุชาติ ตระกูลเกษมสุข เป็นกรรมการ ป.ป.ช.คนใหม่ 
โปรดเกล้าฯ,แต่งตั้ง,ประกาศ,ราชกิจจานุเบกษา,ป.ป.ช.,ปรีชา เลิศกมลมาศ,สุรศักดิ์ คีรีวิเชียร,ข่าวทั่วไป